|  |
| --- |
|  |
| Б. Да се Бназначи: |

**ОБЩИНСКА ИЗБИРАТЕЛНА КОМИСИЯ**

**ОБЩИНА ДУЛОВО, ОБЛАСТ СИЛИСТРА**

дата и час на обявяване на ИТ: 24.10.2015г., 18.00 ч.   
дата и час на сваляне от ИТ: 27.10.2015 г., 18.00 ч.

**Р Е Ш Е Н И Е**

**№ 79 / 24.10.2015 г.**

ОТНОСНО: оперативен план за организацията на работата в ОИК

За организацията на работата в ОИК-Дулово в деня на изборите за общински съветници и за кметове и на национален референдум на 25 октомври 2015 г. и приемането от СИК на изборните книжа и материали относно резултатите от изборите на територията на община - Дулово

**А.** Общинска избирателна комисия – Дулово (ОИК) работи в сградата на Общинска администрация – Дулово, адрес: гр. Дулово, ул. „Васил Левски“ № 18. В дейността си тя е подпомагана от служители на Общинска администрация.

**Б.** Общинска администрация Дулово изпраща до ОИК събраната от секционните избирателни комисии (СИК) информация под формата на обобщена справка за всички СИК, съдържаща следните данни:

- до **6.45 ч.** – открити ли са всички избирателни секции, работят ли нормално, имат ли възникнали проблеми, както и информация за секциите, в които не са се явили всички членове, като се посочва общият брой на членовете в съответната СИК и броят на неявилите се членове;

- към **10.00 ч.; 13.00 ч. и 17.00 ч.** – брой на гласувалите. Информацията се изпраща съответно до **10.10 ч.; 13.10 ч. и 17.10 ч.** ;

- до **19.15 ч.** – информация за приключване на гласуването в изборния ден и за секциите, в които гласуването продължава след 19.00 ч.

Всички секционни избирателни комисии в срок до 24 часа след края на изборния ден следва да предадат изборните книжа и материали на ОИК-Дулово и Комисията по чл. 287, ал. 7, чл. 444, чл. 445 от ИК.

Посочените по-горе данни своевременно се подават до Централната избирателна комисия от председателя Пламен Иванов, след устно уведомяване на ОИК.

**II. ОИК-**Дуловосъздава три работни групи в следния състав от членове на ОИК:

**Работна група I**

1. Леман Ахмед Ибрям
2. Донка Атанасова Пенева

**Работна група II**

1. Станка Йорданова Петрова
2. Драганка Димитрова Йовчева

**Работна група III**

1. Неслихан Ердинч Исмаил
2. Милен Михайлов Михайлов

Работните групи проверяват съдържанието на пликовете предадени на ОИК от СИК, подробно описани по-горе, сверяват фабричните номера на протоколите, предоставени от СИК, с тези, които са изписани в протокола за предаване и приемане на книжа и материали за изборите на 25 октомври 2015 г., съставени в деня преди изборите, след което проверява дали са удовлетворени всички контроли в протоколите.

Член от работната група придружава член от СИК до изчислителния пункт, като след окончателно издаване на приемо-предавателни разписки, същата се подписва от член от работната група. След приемането на протокола от ОИК и подписването на приемо-предавателни разписки член на работната група вписва кода на разписката върху трипластовия протокол на СИК и разпластява протокола с резултатите от гласуването, като двата екземпляра от него, предназначени за ОИК и ЦИК, остават в ОИК, а третият екземпляр се връща на СИК.

Член на ОИК – Вельо Георгиев Михайлов дава номера на пристигналите СИК за поредност на влизане и предаване на протоколите на ОИК.

Член на ОИК –Милен Георгиев Гърчев следи за спазването на реда по поредността на влизане за предаване на изборните книжа и материали от членове на СИК.

**III. За предаване на приетите протоколи на Информационно обслужване**

1. Приема и подрежда ВТОРИ екземпляр на протоколите на СИК ПО ВИДОВЕ ИЗБОР и за НАЦИОНАЛЕН РЕФЕРЕНДУМ в отделни архивни кутии – Иван Донев Йорданов
2. Приема и ПЪРВИ екземпляр на протоколите на СИК ПО ВИДОВЕ ИЗБОР и за НАЦИОНАЛЕН РЕФЕРЕНДУМ и ги предава на техническите сътрудници от изчислителния пункт - Иван Донев Йорданов.
3. След сканиране в изчислителния пункт КЪМ ПЪРВИ ЕКЗЕМПЛЯР от протоколите прикрепва РАЗПИСКИТЕ от изчислителния пункт и ги подрежда в архивни кутии по видове избор и национален референдум.
4. Събира и подрежда Избирателните списъци за избор на кметове и общински съветници
5. Събира и подрежда Избирателните списъци за Национален референдум
6. След подписване на разписките в Работна група I и Работна група II и разпластяването им взема ПЪРВИ и ВТОРИ екземпляри от протоколите и РАЗПИСКИТЕ към тях и ги предоставя на технически сътрудник на Информационно обслужване .

**IV. Работна група** за обработка и отговор на получена информация по телефоните в ОИК – Дулово: Илхан Ахмед, Пламен Иванов и Милен Михайлов.

**На телефонни** или постъпили по факс запитвания, получени от сътрудници, отговаря най-близко намиращия се свободен член на ОИК.

**V. Връзка с медиите** и предаване на информация относно избирателната активност и дейността на ОИК-Дулово: Пламен Иванов.

*Разпределението на членовете на ОИК по групи е от организационно-технически характер. Всеки член от ОИК може да се включи или да бъде привлечен за работа и съдействие към всяка една от групите в зависимост от натоварването на ОИК.*

***ЧЛЕНОВЕТЕ НА СИК НЯМАТ ПРАВО ДА НАПУСКАТ СГРАДАТА НА ОБЩИНСКА АДМИНИСТРАЦИЯ до окончателното предаване на изборните книжа.***

ПРЕДСЕДАТЕЛ:.................

/П.Иванов/

СЕКРЕТАР:........................

/И.Ахмед/